John Ryg

John Ryg (født 13. mars 1914 i Gloppen, død 11. februar 2005) var en norsk offiser og flyver. Han fikk sin flyverutdannelse i Canada og var krigsflyver under den andre verdenskrig. Han ble skvadronsjef for 332 (N) Squadron i juni 1944. Han etterfulgte Rolf Arne Berg som operasjonsgruppesjef (Wing Commander Flying) for 132 (N) Wing, der de norske 331 skvadron og 332 skvadron inngikk, da Berg omkom i februar 1945.  Etter krigen var Ryg blant annet sjef for Luftkrigsskolen 1953 til 1954, sjef for FNs flystyrker i Kongo fra 1962, og sjef for operasjonsstaben i Forsvarets Overkommando 1970 til 1975.  Hans siste stilling i Luftforsvaret var som nestkommanderende ved Nordkommandoen på Kolsås, der han også var sjef for kommandoens luftstridskrefter.  Han var da generalløytnant.

 Utmerkelser 
For sin innsats under andre verdenskrig, ble Ryg tildelt St. Olavsmedaljen med ekegren.Erik Gjems-Onstad (red.): Krigskorset og St. Olavsmedaljen med ekegren, Oslo: Grøndahl Dreyer , 1995, s. 199. Utmerkelsene som er registrert på denne siden, er basert på et maleri som henger hos Luftforsvarsstaben på Rygge Flystasjon. Av maleriet ser det ut til at Air Crew Europe Star har rosett, men det er usikkert hvilken annen stjerne Ryg mottok - Atlantic Star eller France and Germany Star. Ryg mottok også nederlandske Airman's CrossRygs kort fra Krigsdekorasjonskanselliet., som sannsynligvis eneste nordmann. Han mottok også en annen orden med rosett, som ikke er identifiserbar.

 Referanser 

 Litteratur 
 Cato Guhnfeldt.Spitfire Saga. Pionértid – Bind I, 2009, Wings. ISBN 9788299807104
 Spitfire Saga. Sommeren 1942/Dieppe – Bind II, 2009, Wings. ISBN 9788299807111
 Spitfire Saga. Full innsats – Bind III, 2010, Wingsi. ISBN 9788299807128
 Spitfire Saga. Mot overtak i luften – Bind IV, 2013, Wings. ISBN 9788299807135
 Spitfire Saga. 132 Wing/Invasjonen; Bind V, 2014, Wings. ISBN 9788299807142I

Kategori:Norske generalløytnanter
Kategori:Norske flyvere fra andre verdenskrig
Kategori:St. Olavsmedaljen med ekegren
Kategori:Distinguished Flying Cross
Kategori:Personer fra Gloppen kommune
Kategori:Personer ved Little Norway